《家计》
清代·苏履吉

读书仍恋旧生涯，儒素才分自一家。有酒不妨呼客醉，无钱何必向人赊。

妻还知俭亲烧菜，子亦安贫学种瓜。最是文章难定价，古来多少字笼纱。

作者简介：苏履吉，乳名发祥，字其旋，号九斋，生于清乾隆四十四年农历七月十三日（1779年8月25日），福建德化人。有《友竹山房诗草》七卷，补遗一卷，《友竹山房诗草续钞》七卷。